**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№62**

***Решения по Протокол №62/ 28.09.2023 г. от заседание на Общински съвет Иваново, област Русе***

Д Н Е В Е Н Р Е Д

1. Вземане на решение за провеждане на търг за отдаване под наем на имот – частна общинска собственост, находящ се в с. Щръклево, общ. Иваново, обл. Русе, м. „Дренето“.

Вносител: Георги Миланов – Кмет на Община Иваново

Докладна записка вх. № 339/ 08.09.2023 г.

2. Осигуряване с дърва за огрев за отоплителен сезон 2023/2024.

Вносител: Георги Миланов – Кмет на Община Иваново

Докладна записка вх. № 340/ 08.09.2023 г.

Докладна записка вх. №348/ 13.09.2023 г.

3. Вземане на решение за отдаване под наем на част от недвижим имот – частна общинска собственост, находящ се в с. Иваново, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. №341/ 08.09.2023 г.

4. Вземане на решение за провеждане на търг с тайно наддаване за отдаване под наем на част от недвижим имот – публична общинска собственост, находящ се в с. Щръклево, Община Иваново, Област Русе.

Вносител: Георги Миланов – Кмет на Община Иваново

Докладна записка вх. №342/ 12.09.2023 г.

5. Изменение на Решение №671 по Протокол№ 61 от заседание на Общински съвет- Иваново, проведено на 30.08.2023 г.

Вносител: Георги Миланов – Кмет на Община Иваново

Докладна записка вх. №344/ 12.09.2023 г.

6. Вземане на решение за определяне на пазарна цена и провеждане на търгове с тайно наддаване за продажба на недвижими имоти – частна общинска собственост, находящи се в с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 345/ 12.09.2023 г.

7. Годишен доклад за изпълнението на Общ устройствен план на Община Иваново за 2022 г. и Годишен доклад за наблюдение и контрол при прилагането на Общия устройствен план на община Иваново за 2022 г.

Вносител: Георги Миланов – Кмет на Община Иваново

Докладна записка вх. №349/ 13.09.2023 г.

8. Промяна на състава на комисията за проверката на декларациите по чл. 35, ал. 1 от Закона за противодействие на корупцията и за отнемане на незаконно придобитото имущество, подавани от служителите в администрациите на кметствата на Община Иваново.

Вносител: Георги Миланов – Кмет на Община Иваново

Докладна записка вх. №367/ 14.09.2023 г.

9. Одобряване на задание и разрешаване за изработване на подробен устройствен план – парцеларен план /ПУП-ПП/ на трасе за изграждане на водопровод за захранване на поземлен имот (ПИ) 63.602 по плана на новообразуваните имоти по § 4, с. Красен, община Иваново, област Русе.

Вносител: Георги Миланов – Кмет на Община Иваново

Докладна записка вх. №368/ 14.09.2023 г.

10. Приемане на проектобюджета на Община Иваново за 2024 г. и на актуализираната бюджетна прогноза за 2025-2026 г.

Вносител: Георги Миланов – Кмет на Община Иваново

Докладна записка вх. №373/ 19.09.2023 г.

11. Одобряване на подробен устройствен план – парцеларен план /ПУП-ПП/ на трасе на външна ел. връзка – кабелна линия за присъединяване на фотоволтаична електрическа централа към електроразпределителната мрежа, подстанция “Русе” 110/20/10 kV, електропровод „Иваново“ 20kV от нов трафопост, тип БКТП 20/0.4 kV в ПИ с идентификатор 39520.91.3, местност „Растова локва“ по кадастралната карта и кадастралните регистри на с. Красен, община Иваново, област Русе.

Вносител: Георги Миланов – Кмет на Община Иваново

Докладна записка вх. №374/ 20.09.2023 г.

12. Изменение на Бюджета на Община Иваново и списъка за капиталови разходи за 2023 г.

Вносител: Георги Миланов – Кмет на Община Иваново

Докладна записка вх. №375/ 20.09.2023 г.

13. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 376/ 21.09.2023 г.

14. Избор на временно изпълняващ длъжността кмет на кметство с.Красен, община Иваново, област Русе.

Вносител: Мариян Драшков – Председател ОбС Иваново

Докладна записка вх. № 382/ 28.09.2023 г.

15. Заповед № 4-95-00-451/18.09.2023 г. издадена от Областния управител на Област Русе.

Вносител: Пламен Дончев – ВрИД Кмет на Община Иваново

Докладна записка вх. №383/ 28.09.2023 г.

16. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№680

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 1 и ал. 2 от Закона за общинската собственост (ЗОС), чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост (НРПУРИВОбС), Общински съвет Иваново РЕШИ:

1. **Дава съгласие** за обявяване на публичен търг за отдаване под наем на недвижим имот - частна общинска собственост, представляващ: застроен поземлен имот с идентификатор 84049.166.365 по кадастралната карта и кадастралните регистри на с. Щръклево, общ. Иваново, обл. Русе, одобрени със Заповед № РД-18-770/30.10.2019 г. на изпълнителен директор на АГКК, местност „Дренето“, с площ от 9 635 кв. м., трайно предназначение на територията: урбанизирана, начин на трайно ползване: за друг вид производствен, складов обект, ведно с изградената в него: сграда с идентификатор 84049.166.365.1 със застроена площ 1 766 кв. м., предназначение: сграда със специално предназначение, брой етажи: един; при граници поземлени имоти с идентификатори: 84049.166.31, 84049.166.389, 84049.166.399, 84049.166.366, 84049.166.364, 84049.166.363, 84049.166.362 за който има съставен Акт за частна общинска собственост № 2509/25.04.2023 г. вписан в Агенция по вписване – Русе с вх. рег. № 4745 от 28.04.2023 г., акт № 104, том 12, ДВР 4603.

2. На основание чл. 68, ал. 1, т. 3 и чл. 32, ал. 3 от НРПУРИВОбС, **определя** стартова базисна месечна наемна цена, съгласно Наредба № 2 за базисните (начални) цени на обекти със стопанско и административно предназначение – общинска собственост (НБЦОСАПОбС) в размер на 1 923,38 лв. (хиляда деветстотин двадесет и три лева и тридесет и осем стотинки) без ДДС, от която: за поземлен имот 84049.166.365 е в размер на 157,38 лв. (сто петдесет и седем лева и тридесе и осем стотинки) без ДДС за свободната незастроена площ от 7 869 кв. м. и 1 766 лв. (хиляда седемстотин шестдесет и шест лева) без ДДС за сграда с идентификатор 84049.166.365.1 със застроена площ 1 766 кв. м.

3. На основание чл. 68, ал. 1, т. 2 от НРПУРИВОбС **определя** вида на търга - с тайно наддаване по чл. 74 от НРПУРИВОбС.

4. На основание чл. 68, ал. 1, т. 5 от НРПУРИВОбС **определя** срок на договора за наем, които ще се сключи със спечелилия кандидат за 10 години.

5. **Дава съгласие** да бъде допълнен раздел ІІІ А от Програмата за управление и разпореждане с имоти общинска собственост на Общински съвет - Иваново, с горепосочения имот.

6. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№681

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 8, ал. 1 от ЗОС, във връзка с чл. 114, ал. 1 от ЗГ, чл. 10, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти от тях, във връзка с чл. 21, ал. 1 от Наредба № 16 за определяне на реда за управление на горските територии – общинска собственост, Общински съвет Иваново РЕШИ:

**1.** **Дава съгласие** за нуждите на общинските социални структури (кметства, домашен социален патронаж и клуб на пенсионера, филиали на ДГ „Ален мак“) и лица в тежко социално положение: ветерани, военноинвалиди, лица на хемодиализа и др. да бъде проведена процедура за възлагане на дейностите по чл. 10, ал. 1, т. 3 от Наредбата *(товарене, транспортиране и разтоварване)* от склад в с. Щръклево чрез провеждане на открит конкурс с критерий за оценка „най-ниска цена“.

**2.** **Определя** количество дърва за огрев, което да бъде предоставяно на лица в тежко социално положение (ветерани, военноинвалиди, лица на хемодиализа и др.) в размер на 3 пространствени кубични метра, доставени до местоживеенето на съответните лица на територията на Община Иваново, като разходите за добив и доставка на дървата за огрев са за сметка на общинския бюджет.

**3.** **Възлага** на Кмета на Община Иваново да предприеме необходимите действия по изпълнението на настоящото решение след влизането му в сила.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№682

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 6 и ал. 8 от Закона за общинската собственост (ЗОС), чл. 68, ал. 1, във връзка с чл. 32, ал. 3 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), чл. 13 от Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС), Общински съвет Иваново РЕШИ:

**1. Дава съгласие** кметът на Община Иваново да сключи договор за отдаване под наем с „АПМП-ГП-МЕГАМЕД – Д-Р ГЕОРГИЕВ И С-ИЕ“ СД с ЕИК 117533235, представлявано от д-р Георги \*\*\*\*\* Георгиев за предоставяне на лекарска помощ на населението на с. Иваново с предмет: Помещение № 1 - лекарски кабинет с площ от 32 кв. м., помещение № 2 – манипулационна с площ от 18,40 кв. м., ½ от помещение № 3 с площ 18,80 кв. м. и ½ от санитарен възел с площ от 6,00 кв. м., представляващи части от недвижим имот – частна общинска собственост на втори етаж в сграда „Здравна служба“ в с. Иваново, общ. Иваново, обл. Русе, изградена в поземлен имот с идентификатор 32095.1.767, с административен адрес: ул. „Христо Ботев“ № 4, представляващ УПИ V, кв. 21 по плана на с. Иваново, общ. Иваново, обл. Русе, при граници и съседи на същия етаж: 32095.1.767.1.3; под обекта – няма; над обекта – няма, предмет на акт за частна общинска собственост (АЧОС) № 493/26.05.2011 г.

**2. Дава съгласие** да бъде допълнен Раздел III.А от Годишната програма за управление и разпореждане с имотите, собственост на Община Иваново за 2023 г.

**3. Определя** първоначална месечна наемна цена, съгласно Наредба № 2 за базисните (начални) цени на обекти със стопанско и административно предназначение – общинска собственост (НБЦОСАПОбС) за обекта по т. 1 в размер на 39,14 лв. без ДДС или 46,97 лв. с включен ДДС.

**4.** **Определя** срока на договора за наем на 10 години, считано от датата на подписването му.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№683

На основание чл.21, ал.1, т.8 и ал.2 във връзка с чл. 27, ал.4 и ал.5 от ЗМСМА, чл. 14, ал.7 и ал.2 от Закона за общинската собственост, чл. 21, ал. 1, чл. 32, ал. 3 и чл.68, ал.1 от Наредба № 10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

**Дава съгласие** за обявяване на публичен търг за отдаване под наем на част от недвижим имот – публична общинска собственост, представляващ: помещение № 24 – за съхранение на хранителни продукти (склад) с площ от 2.85 кв. м. и помещение № 25 – щанд риба с площ 10.80 кв. м., разположени в масивна, едноетажна, стоманобетонна сграда за търговия, с площ 61 кв. м., изградена в имот № 501.738, за който е отреден урегулиран поземлен имот (УПИ) II-738, с площ 946 кв. м., отреден за обществено застрояване, кв. 4, с административен адрес: ул. „Тракия“ № 16 по кадастралния план на с. Щръклево, общ. Иваново, обл. Русе, одобрен със Заповед № РД-02-14-2158/15.12.200 г. на МРРБ., предмет на Акт № 1028 за поправка на Акт за публична общинска собственост № 719/23.12.2019 г., вписан в СВ-Русе с вх. Рег. № 28/06.01.2020 г., под № 5, том 1, дело 5, ДВР 44.

1. Помещенията се предоставят под наем за разкриване на павилион за извършване на търговска дейност – пекарна.

2. **Определя** първоначална месечна наемна цена, съгласно Наредба №2 за базисните /начални/ цени на обектите със стопанско и административно предназначение – общинска собственост, за обектите по т.1 в размер на 38,49 лв. (тридесет и осем лева и четиридесет и девет стотинки) без ДДС или 46,19 лв. (четиридесет и шест лева и деветнадесет стотинки) с включен ДДС.

3. **Определя** вида на търга с тайно наддаване по реда на чл.74, ал.1 от НРПУРИВОбС.

4. На основание чл.68, ал.1, т.5 от НРПУРИВОбС **определя** срока на договора за наем, който ще се сключи със спечелилия кандидат на 10 години.

5. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г. – раздел III.А с обекта по т.1.

6. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№684

На основание чл. 21, ал. 1, т. 23 и т. 6 и ал. 2, във връзка с чл. 17, ал. 1, т. 3 и чл. 27, ал. 4 и ал. 5 от ЗМСМА, във връзка с чл. 69, ал. 1-3 от Наредбата за финансиране на институциите в системата на предучилищното и училищното образование, Общински съвет Иваново РЕШИ:

1. **Допуска** промяна на Решение №671 по Протокол №61 от заседание на Общински съвет - Иваново, проведено на 30.08.2023 г., както следва:

***За Основно училище „Никола Йонков Вапцаров” с. Иваново***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I – III | слята | I клас – 2  III клас – 3 | 5 | 11 |
| II - IV | слята | II клас – 3  IV клас – 4 | 7 | 9 |
| V - VI | слята | V клас – 2  VI клас – 2 | 4 | 14 |
| VII | самостоятелна с брой на учениците под нормативно определения минимум | VII клас – 2 | 2 | 16 |

***За Основно училище „Свети Климент Охридски” с. Сваленик***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I | самостоятелна с брой на учениците под нормативно определения минимум | I клас – 1 | 1 | 15 |
| III- IV | слята | III клас - 1  IV клас - 1 | 2 | 14 |
| V - VII | слята | V клас – 1  VII клас – 1 | 2 | 16 |

***За Основно училище „Васил Левски” с. Тръстеник***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I – III | слята | I клас – 3  III клас - 4 | 7 | 9 |
| II - IV | слята | II клас - 4  IV клас - 4 | 8 | 8 |
| V -VI | слята | V клас - 3  VI клас - 1 | 4 | 14 |
| VII | самостоятелна с брой на учениците под нормативно определения минимум | VII клас – 5 | 5 | 13 |

***За Основно училище „Христо Ботев” с. Щръклево***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици** | **Разлика до задължителния минимум** |
| I | самостоятелна с брой на учениците под нормативно определения минимум | 11 | 5 |
| II | самостоятелна с брой на учениците под нормативно определения минимум | 12 | 4 |
| III | самостоятелна | 20 | - |
| IV | самостоятелна | 16 | - |
| V | самостоятелна с брой на учениците под нормативно определения минимум | 17 | 1 |
| VI | самостоятелна с брой на учениците под нормативно определения минимум | 8 | 10 |
| VII | самостоятелна с брой на учениците под нормативно определения минимум | 15 | 3 |

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№685

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публични търгове за продажба на следните недвижими имоти:

**1.1.** Урегулиран поземлен имот (УПИ) III-113 с площ 385 кв. м., кв. 98 по кадастралния план на с. Щръклево, община Иваново, област Русе, одобрен със Заповед № РД-02-14-2158/15.12.2000 г. на МРРБ, реш. № 269/26.01.2006 г. на ОбС Иваново, Имотът е отреден за жилищно застрояване – незастроен, с административен адре: ул. „Петрохан“ № 48, при граници и съседи: север – землищна граница, изток – ПИ 501.114, за който е отреден УПИ IV-114, юг – улица, запад – ПИ № 501.111, за който е отреден УПИ II-111 и ПИ № 501.112, за който е отреден УПИ I-112, предмет на Акт за частна общинска собственост № 1547/07.11.2017 г., вписан в СВ-Русе с вх. рег. № 16613/17.11.2017 г., под № 163, том 37, дело № 7566, ДВР 16350;

**1.2.** Урегулиран поземлен имот (УПИ) IV-114 с площ 472 кв. м., кв. 98 по кадастралния план на с. Щръклево, община Иваново, област Русе, одобрен със Заповед № РД-02-14-2158/15.12.2000 г. на МРРБ, реш. № 269/26.01.2006 г. на ОбС Иваново, Имотът е отреден за жилищно застрояване – незастроен, с административен адре: ул. „Петрохан“ № 46, при граници и съседи: север – ПИ № 501.115, изток – ПИ № 501.117, за който е отреден УПИ V-117, юг – улица, запад – ПИ № 501.113, за който е отреден УПИ III-113, предмет на Акт за частна общинска собственост № 1548/07.11.2017 г., вписан в СВ-Русе с вх. рег. № 16614/17.11.2017 г., под № 160, том 37, дело № 7562, ДВР 16344;

**1.3.** Урегулиран поземлен имот (УПИ) V-117 с площ 321 кв. м., кв. 98 по кадастралния план на с. Щръклево, община Иваново, област Русе, одобрен със Заповед № РД-02-14-2158/15.12.2000 г. на МРРБ, реш. № 269/26.01.2006 г. на ОбС Иваново, Имотът е отреден за жилищно застрояване – незастроен, с административен адре: ул. „Петрохан“ № 44, при граници и съседи: север – ПИ № 501.116, изток – ПИ № 501.118, за който е отреден УПИ VI-118, юг – улица, запад – ПИ № 501.114, за който е отреден УПИ IV-114, предмет на Акт за частна общинска собственост № 1551/07.11.2017 г., вписан в СВ-Русе с вх. рег. № 16696/20.11.2017 г., под № 4, том 38, дело № 7614, ДВР 16432.

**2**. На основание чл. 41, ал. 2 от ЗОС **определя** пазарни цени за имотите, въз основа на пазарните оценки, изготвени от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти издаден от Камарата за независимите оценители в България, в размер както следва:

**2.1.** За урегулиран поземлен имот (УПИ) III-113 - **4 200,00 лв. (четири хиляди и двеста лева)** без ДДС.

**2.2.** За урегулиран поземлен имот (УПИ) IV-114 - **5 150,00 лв. (пет хиляди сто и петдесет лева)** без ДДС.

**2.3.** За урегулиран поземлен имот (УПИ) V-117 - **3 500,00 лв. (три хиляди и петстотин лева)** без ДДС.

Определените пазарни цени се приемат за начални цени при провеждане на публични търгове за продажба на имотите.

**3. Определя** вида на търговете – с тайно наддаване по реда на чл. 74 от НРПУРИВОбС.

**4. Определя** 30 на сто от постъпленията от продажбата на имотите да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№686

На основание чл. 21, ал. 1, т. 24 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 127, ал. 9 от Закона за устройство на територията /ЗУТ/, Общински съвет Иваново РЕШИ:

1. **Приема** Годишен доклад за изпълнението на Общ устройствен план на Община Иваново за 2022 г.

2. **Приема** Годишен доклад за наблюдение и контрол при прилагането на Общия устройствен план на община Иваново за 2022 г.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№687

На основание чл. 21, ал. 1, т. 1 и ал. 2, във връзка с чл. 27, ал. 4 от Закона за местното самоуправление и местната администрация (ЗМСМА), чл. 11, ал. 3 от Наредба за организацията и реда за извършване на проверка на декларациите и за установяване конфликт на интереси (НОРИПДУКИ), Общински съвет Иваново РЕШИ:

**Изменя** състава накомисията, определена с Решение №15 по Протокол №3 от 28.11.2019 г., изменена с Решение №542 по Протокол №49/ 22.12.2022 г., и Решение № 626 по Протокол №58 от 25.05.2023 г. за извършване приемането, съхраняването на декларациите по чл. 35, ал. 1 от ЗПКОНПИ, обработването на данните от тях и унищожаването на информационните носители, въвеждането и обработването на данни в регистъра, публикуването на информация в него, извършването на проверките на декларациите и по установяване на конфликт на интереси на служителите в общинската администрация в кметствата на с. Щръклево, с. Пиргово, с. Тръстеник, с. Красен, с. Мечка, и с. Сваленик, общ. Иваново, обл. Русе, в частта относно определените резервни членове, както следва:

**Освобождава** поради прекратяване на служебното им правоотношение следните резервни членове:

1. Бисерка Коева – Главен експерт в дирекция „АПОФУС“;

2. Галина Шенкова – Младши експерт в Дирекция „АПОФУС“.

**Определ**я следния състав на резервни членове:

1. Светлана Башева – Старши юрисконсулт в Дирекция „АПОФУС“;

2. Анета Аврамова – Старши експерт в Дирекция „АПОФУС“.

В останалата част съставът на комисията остава непроменен.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№688

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5, чл. 125, ал. 1 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и разрешава изработване на подробен устройствен план – парцеларен план /ПУП-ПП/ на трасе за изграждане на водопровод за захранване на поземлен имот (ПИ) 63.602 по плана на новообразуваните имоти по § 4, с. Красен, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№689

На основание основание чл. 21, ал. 1, т. 6 и т. 12, чл. 21, ал. 2 във връзка с чл. 27, ал. 4 и ал. 5 от Закона за местното самоуправление и местната администрация, чл. 83, ал. 2 от Закона за публичните финанси, чл. 27, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане и отчитане на бюджета на Община Иваново, във връзка с Решение на Министерски съвет №70/2023 г. за бюджетната процедура за 2024 г. и писмо БЮ №4 от 01.09.2023 г. на Министерство на финансите - Указания за подготовката и представянето на проектобюджетите на първостепенните разпоредители с бюджет за 2024 и актуализираните им бюджетни прогнози за 2025 и 2026 г., Общински съвет Иваново **ОДОБРЯВА**:

1. Проектобюджета за 2024 г. и актуализираната бюджетна прогноза за 2025-2026 г. за постъпленията от местни приходи и на разходите за местни дейности на Община Иваново, съгласно Приложение №1, неразделна част от настоящото решение.

2. Прогноза на показателите за поети ангажименти и за задължения за разходи за периода 2024 и 2026 г. на Община Иваново съгласно Приложение №2, неразделна част от настоящото решение.

3. Прогноза за общинския дълг, включително намеренията за поемане на нов дълг и разходите за лихви по него за периода 2024–2026 г. на Община Иваново, съгласно Приложение №3, неразделна част от настоящото решение.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№690

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със 110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план – парцеларен план /ПУП-ПП/ на трасе на външна ел. връзка – кабелна линия за присъединяване на фотоволтаична електрическа централа към електроразпределителната мрежа, подстанция “Русе” 110/20/10 kV, електропровод „Иваново“ 20kV от нов трафопост, тип БКТП 20/0.4 kV в ПИ с идентификатор 39520.91.3, местност „Растова локва“ по кадастралната карта и кадастралните регистри на с. Красен, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№691

На основание чл. 21 ал. 1, т. 6 във вр. с чл. 27, ал. 4 и ал. 5 от Закона за местното самоуправление и местната администрация, чл. 124, ал. 1 и ал. 2 и чл. 127, ал. 1 от Закона за публичните финанси и чл. 60, ал. 1 от Административнопроцесуалния кодекс, Общински съвет Иваново РЕШИ:

**I. Извършва корекции по дейности и функции на Бюджета на Община Иваново за 2023 г., както следва:**

**1. Функция „Жилищно строителство, благоустройство, комунално стопанство и опазване на околното среда“**

Дейност 606 “ Изграждане, ремонт и поддържане на улична мрежа“,

§5100 „Основен ремонт на дълготрайни материални активи“

+ 45142 лв.

**2. Функция „Разходи некласифицирани в другите функции“**

§ 0098 Резерв

- 45142 лв.

**II. Коригира списъка за капиталови разходи за 2023 г., както следва:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ДЕЙНОСТ | Наименование на обектите | Приет бюджет | Коригиран бюджет | В т.ч. по източници на финансиране | | | | | Разлика |
| Целева субсидия | Преходен остатък | Други целеви  средства | Собствени  средства | Европейски ср-ва |
|  | **Функция „Жилищно строителство, благоустройство, комунално стопанство и опазване на околното среда“** | **51858** | **97000** | **51858** |  |  | **45142** |  | **+45142** |
| 606 | „Рехабилитация на улична мрежа в общ. Иваново - с. Красен, ул. "Панайот Волов" от ОТ.91 до ОТ.108, с. Красен, общ. Иваново, обл. Русе“ | 51858 | 97000 | 51858 |  |  | 45142 |  | +45142 |

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№692

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Теодора \*\*\*\*\*\*\*\*\*\* Тодорова, с ЕГН \*\*\*\*\*\*\*\*\*\* и Деан \*\*\*\*\*\* Петров, с ЕГН \*\*\*\*\*\*\*\*\*\* в размер на 300 (триста) лева;

\* Стелиана \*\*\*\*\*\*\*\*\* Димитрова, с ЕГН \*\*\*\*\*\*\*\*\*\* и Димитър \*\*\*\*\*\*\*\* Димитров, с ЕГН \*\*\*\*\*\*\*\*\*\* в размер на 300 (триста) лева.

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№693

На основание чл.21, ал.1, т.23 и ал.2, чл.42, ал.6, ал.7 и ал.11 от ЗМСМА и чл.60, ал.1 от АПК, Общински съвет Иваново РЕШИ:

1. **ИЗБИРА Деница \*\*\*\*\*\*\*\* Костадинова** с ЕГН \*\*\*\*\*\*\*\*\*\* за временно изпълняващ длъжността Кмет на кметство с. Красен, община Иваново, област Русе за срок до полагане на клетва от новоизбрания кмет.
2. За времето на изпълнение на длъжността, **определя** лицето по т.1 да получава основното месечно трудово възнаграждение, определено за Кмет на кметство с. Красен.
3. На основание чл.60, ал.1 от АПК **ДОПУСКА** предварително изпълнение на решението.

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№694

На основание чл. 45, ал. 7 и ал. 9, във връзка с чл. 27, ал. 3 от Закона за местното самоуправление и местната администрация, Общински съвет Иваново РЕШИ:

**ОТМЕНЯ** Решение № 674 по Протокол № 61/30.08.2023 г., с което е приета нова Наредба № 14 за организацията и дейността на клубовете на пенсионерите и инвалидите в Община Иваново.